Melamajavat ry:n

Toimintakertomus 2021

SISÄLLYS

TOIMINTAKERTOMUS
	
1. Jäsenet toimintavuonna 2021.......................................	
2. Melontakauden toiminta...............................................		
3. Retkikertomukset..........................................................		
4. Vuokraus- ja ryhmämelotukset.....................................		
5. Kappeli..........................................................................		
6. Kilpamelonta.................................................................		
7. Tapahtumat....................................................................		
8. Vajan ja kaluston ylläpito.............................................		
9.  Kesätyöntekijät...........................................................		
10. Koulutukset ja turvallisuus........................................		
11. Talvikauden toiminta.................................................		
12. Muistamiset................................................................	
13. Kaluston hankinta......................................................		

1. Jäsenet toimintavuonna 2021 
                           
Jäseniä yhteensä: 224
naisia 119 ja miehiä 105
 	
Seuran hallinto:

Hallituksen kokoonpano

Suntila Jukka			puheenjohtaja
Savolainen Markku		varapuheenjohtaja, kilpamelonnan yhdyshenkilö
Suovaara Johanna		sihteeri, tiedottaja
Hieta-Koivisto Rauno		ryhmämelontavastaava
Kangasniemi Tapani		vajavastaava	
Munnukka Vesa-Pekka	kalustovastaava
Mäkelä Susanna		jäsensihteeri, retkivastaava
Puputti-Vehkalahti Emmi	kilpamelonnan yhdyshenkilö
Rosenqvist Maija		hallituksen jäsen
Vanhatalo Minna		rahastonhoitaja 

Hallituksen ulkopuolelta

Arousva Marja		avainvastaava
Holm Anu			liikuntapaikkavastaava, uimahalli

Hallitus kokoontui toimikautensa aikana 6 kertaa.
Kevätkokous järjestettiin 4.5.2021 ja syyskokous 30.11.2021

2. Melontakauden toiminta 

Vajakirjan merkinnät; 30.3.2021 Joki on korkattu – Heikki ja Erkki, 1.4.2021 Melontakauden avaus – Emmi ja Markku. Näin startattiin melontakausi vajalta.

Melamajavien melontakauden toiminta koostui taas monista eri osa-alueista; talkoiltiin, toteutettiin
kursseja, koulutuksia ja melotuksia, palkattiin kesätyöntekijöiksi nuoria hoitamaan vuokraus-toimintaa, oltiin mukana tapahtumissa, retkeiltiin, kilpailtiin ja tultiin valituksi vuoden maraton-melontaseuraksi! Koronasta huolimatta tai siitä johtuen vuokraustoiminnan suosio jatkoi nousukiitoaan. Resurssit tulivat muutaman kerran kesän aikana vastaan, niin kaluston kuin henkilökunnan osalta. Lämmin kiitos ahkerien kesätyöläistemme ja sunnuntaitalkoolaistemme, jotka useina päivinä, olemattomilla tauoilla jaksoivat juosta päätä pahkaa pitkin rantaa ja vajaa; neuvoen, auttaen, kalustoa kantaen ja näin luoden hyvän melontakokemuksen vuokraajille. Monelle vuokraajalle melontakokeilu ei jäänyt ainoastaan yhteen kertaan, vaan vajalle löydettiin useamman kerran kesän aikana.

Perinteiset kevättalkoot vajalla järjestettiin 27.4.2021. Siivousta sekä sisällä vajassa että ulkopuolella. Syyskuun lopussa, 25.9.2021 pidettiin vajalla syystalkoot ja samalla kauden päättäjäiset. Ohjelmassa oli myös huutokauppa, missä myytiin vanhempaa epäkuranttia kalustoa pois. Lämmin kesä sai porilaiset nuoret innostumaan vesileikeistä. Niittäjänsillasta tuli erityinen nuorison kokoontumis- ja hyppypaikka, ja kokoontumisia laajennettiin myös Melamajavien laitureille. Ilo oli ajoittain niin hurjaa, että pikkulaiturit saivat vaurioita, iso laituri vallattiin ja sutattiin savella useaan otteeseen. Varsinkin iltaisin vuokraustoiminnan päätyttyä meno vajalla oli sen verran rajua, että Melamajavien piti turvautua Karhu Securityn turvapalveluihin. Vajalle tuli valvontakamerat, vartija teki tarkastuskäyntejä ja työntekijöille oli olemassa hätänumero vartijalle. Näillä palveluilla pystyttiin tarjoamaan niin kesätyöntekijöille kuin jäsenille turvallinen ympäristö.
Melamajavien toimintaa vuonna 2021 voidaan pitää hyvinkin onnistuneena, ja tästä on hyvää jatkaa
uudelle melontakaudelle.

Naistenmelonta 2021

Naisten melontoja on järjestetty yli kymmenen vuotta ja suosio on ollut varmaan aika tasainen, ehkä lievää noususuuntaa havaittavissa. Vuosi 2021 oli vaihteleva osallistujamäärien suhteen. Ilahduttavinta on kuitenkin se, että lähes joka kerralla mukana on joitain täysin uusia lajiin tutustujia. Monet heistä tulevat useammankin kerran ja vievät melonnan ilosanomaan taas eteenpäin. Kaikkien joella melovien yhteinen murhe on joen jatkuvasti huononeva kunto. Suositut Lanajuovan ja Polsan lenkit ovat muutamassa vuodessa paikoitellen ruohottuneet lähes umpeen. Näiden lenkkien merkitys ensikertalaisille ja vähemmän meloneille on suuri. Näillä lenkeillä ei törmää moottorikulkuneuvoihin ja maisemat ovat aisteille mannaa. Naisten melonnat jatkuvat tulevaisuudessakin, mutta tärkeää olisi saada uusia vetäjiä. Vetäjänä voi toimia kuka tahansa jokin verran melonut seuran jäsen. On rikkaus, että joukossa on kunnoltaan monen tasoista vetäjää, niinhän ne asiakkaatkin ovat. Jonkin verran sosiaalisia taitoja ja rutkasti huumorintajua tarvitaan.
Kaikkea sattuu ja tapahtuu, kuten aina, kun joukko toimeliaita naisia kokoontuu.

3. Retkikertomukset

17.5.2021 Kappelin iltaretki									
Melontakausi on taas saatu hyvään vauhtiin. Melamajavien ensimmäinen virallinen jäsenretki tehtiin  varsin vaihtelevassa säässä  Paakarien  ja Arvekarin saarten maisemissa. Mukaan uskaltautui sateesta huolimatta 12 henkeä. Oli hieno retki ja taas saatiin joukkoon uuttakin verta, jee!	
Runsaat 10 km ehdittiin illan aikana meloa, kun eväitä syötiin Kuuskarissa.										
23.5.2021 Kappelin päiväretki									
Tarkoituksena oli poiketa  Selkämeren kansallispuiston Munakarissa, mutta tuuli ei antanut myöden. Eväät syötiinkin Peräkarissa ilman tulia. Tällä kertaa aallokkoakin riitti - niin vasta- kuin myötätuuleen. Hieno aallokkoharjoittelureissu auringonpaisteessa ja improvisoiduin taukopaikoinsai hymyilemään! Niin, ja kiviä riitti tälläkin reissulla!									
22.6.2021 Tekniikka tiistai Yyterissä
Loistava sää innosti 20 Majavaa Yyteriin. Mukana oli aloittelijoita, sekä konkareita. Treenattiin kahdessa ryhmässä rescutuksia, ohjailuja, hinauksia, tuentoja… ja hauskaa oli!									
3.7.2021 Paakarin pelleilyt									
Taas vietettiin upea päivä 14 innokkaan Majavien kanssa. Aurinko paistoi ja vesikin oi lämmintä. Innostuttiin niin paljon treenailemaan, että pelleilyt jäivät seuraavaan kertaan. Onneksi ehdimme kuitenkin saunomaan ja grillailemaan rauhassa.							

20.8.2021 Kuutamomelonta	
Kuutamomelonta melottiin 20.8., perjantaina. Mukana oli parikymmentä melojaa, jotka olivat ilmoittautuneet mukaan Porin ympäristötoimen kautta. Osa heistä oli ensimmäistä kertaa vesillä, osalla oli muutama melontakerta takana. Mukana oli myös muutama Melamajava. 
Joella oli virtausta niin paljon, että päätimme jättää Huvilajuovan sillan alittamatta. Meloimme iltahämärässä viidakkomaista Polsajuopaa pitkin. Sieltä matka jatkui Kirjurinluodon uimarannalle, jossa pidimme evästauon. Osa söi eväitään kajakissa, ja joku kävi rannallakin. Illan pimetessä jatkoimme Etelärannan ja kirkon ohi Aittaluotoon. Paluumatkalla kiersimme suihkulähteen, ja osa meloi takaisin vajalle vielä Polsaluodon kautta. Paluumatkalla satoi hiukan vettä, ja Kuutamo näkyi vasta kotiin palatessa.

28.-29.8.2021 Nuku yö ulkona –retki. Räveli, Merikarvia
Retkelle lähdettiin lauantaina klo 12 Köörtilän kalasatamasta viiden majavan porukalla. Melojat saapuivat omin kyydein lähtöpaikalle. Pidimme rannassa ennen lähtöä retki palaverin, jossa kävimme läpi reittisuunnitelman. Tuttuun tapaan ensimmäisenä etappina oli lounastauko Haapalaisen vanhalla kaupalla. Haapalaisen lounaspöytä ei pettänyt tälläkään kertaa. Haapalaiselta meloimme Haminaholman eteläpuolitse kohti Raitakarin saarta jossa pidimme maa tauon upean sään helliessä. Raitakarista  ryhmä siirtyi leppoisassa pikku aallokossa ongelmitta Räveliin, johon teltat nousivat ripeästi kokeneiden retkeilijöiden toimesta. Ilta saarella meni saaren luonnosta nauttien ja lättyjen paisto nuotiolla kruunasi jälleen retkemme.

Aamulla saimme mukaamme yhden majavan lisää. Lähdimme kiertämään saarta etelän puolelta ja näimme nyt myös ne saarella laiduntavat lampaat, jotka olivat illalla pysytelleet tyrni puskien suojassa meiltä piilossa. Saaren lännenpuoleinen kärki pujoteltiin kiviä kierrellen. Samalla tuli harjoiteltua ohjailu tekniikoita ja saatiin siedätystä ”kivikammoon”. Harvoin pääsee ulkomerellä nauttimaan näin leppoisasta aallokosta. Rantauduimme Masperin saarelle,  jossa taas evästelimme ja taisi joku ”myöhäisherännäinen” nauttia vasta siellä aamiaisensa. Saaresta löytyi myös tyrnejä.
Paluumatkan Köörtilään meloimme yllätysvieraamme Pekan johdattamana läpi Pooskerin ja Saltöön sokkeloisen saariston. Matkalla ihastelimme Merikarvian upeita kivijättiläisiä. Retki sujui jälleen suotuisan sää vallitessa ja majavat saivat nauttia Merikarvian upeasta ”hieman” kivisestä saaristosta. 
									
4.9.2021 Yö melonta Kappelista									
Yömelontaa merellä yhdeksän majavan voimin. Alussa vähän navigointia,	sitten kohti aaltoja ja auringonsiltaa. Grillaustauon jälkeen sytytettiin otsalamput ja kiemurreltiin pimeässä siltojen reitillä. Ihasteltiin upeaa tähtitaivasta ja opittiin pari uutta tähtikuviotakin. 	

9.10.2021 Patikkaretki Seitsemisen kansallispuistoon 
Matkaan lähdetiin bussikyydillä Porista Satakunnan Museon edestä klo 9.00 kohti Parkanon ja Kurun maisemia. Sää oli suosiollinen ulkoilulle ja bussimatkatkin sujuivat kommelluksitta. Perillä Seitsemisessä osa matkalaisista jäi kyydistä pois opastuskeskuksessa ja suurin osa jatkoi matkaa Koveron perinnetilan luona olevalle pysäköintialueelle josta jalkauduttiin eri reiteille pienempinä ryhminä. Aikaa oli varattuna nelisen tuntia, jonka jälkeen palattiin bussilla kansallispuiston
opastuskeskukseen ja pysähdyksen jälkeen jatkettiin kotimatkalle Poriin. Seitseminen on tämän
kokemuksen mukaan täysin verrattavissa pohjoisempien seutujen retkeilyreitistöihin metsän
rakenteen ja maaston korkeuserojen puolesta. Reittejä on myös kunnostettu ja palvelutarjontaakin
on jonkin verran. Kokemus oli positiivinen. matkalle osallistui noin kolmekymmentä Melamajavaa.

30.10.22021 Meriturva 
Melamajavat järjestivät yhdistyksen kouluttajille, retkien vetäjille, kilpailijoille ja muille aktiiveille retken Lohjan Meriturvaan, missä olimme melomassa kuuden hengen voimin. Pääsimme harjoittelemaan melontaa aallokossa, tuulessa ja pimeässä. Harjoittelimme kursseilla opittuja asioita haastavissa, mutta kuitenkin hallituissa oloissa. Päivä oli hauska, vaikkakin melko raskas.					
4. Vuokraus- ja ryhmämelotukset 

2021 tilaus- ja ryhmämelotustoimintaa harjoitettiin melontaseuran aktiivisten talkoolaisten avulla menestyksellisesti 11.5.- 8.10. välisenä aikana. Melontaretkille vietiin puolentuhatta melojaa. Ryhmiä oli nelisenkymmentä, jotka jakautuivat seuraavasti:  koululais- ja opiskelijaryhmät 32%, TYKY-ryhmät 54% ja muut ryhmät 14%. Kiitokset kuluneesta kaudesta kaikille talkoolaisille.

5. Kappeli

Kappelissa oli 221 melontakertaa vajakirjan mukaan. Seuran kalustoa käytetty 139 kertaa, joista 8 kertaa Hevoskuodon kalustoa. Omaa kalustoa 56 kertaa. Tarkistus- ja huoltokäyntejä 26 kertaa. 						
Kappelin melontakausi alkoi 2.1 ja päättyi 13.11.							
							
Kappelissa järjestettiin tutustumisilta 27.5.2021. Tutustumisillassa kävi 16 seuralaista.	

Kaupungilta saatiin lupa muuttaa osa mattolaiturista melontalaituriksi. Kappelissa rakennettiin kesällä mattolaituriin levennys, mistä on melojien hyvä lähteä vesille kuivin jaloin.

6. Kilpamelonta 

Koronan aiheuttama epävarmuus vaikutti kilpailutoimintaan jo toista vuotta. Perinteikäs alkukauden
Vohandu Maraton Virossa jäi koronan vuoksi väliin, mutta kotimaassa kilpailuja pystyttiin onneksi
järjestämään tilanteesta huolimatta. Kesäkuun 2. päivä saatiin aloitettua ”oma kilpailutoiminta”,
jolloin starttasi Majavaliiga. Tapahtumaa melottiin seitsemättä vuotta ja siihen oli mahdollista
osallistua kilpa-tai kuntoilumielessä. Vuoroviikoin kilpailtiin 10 ja 5 kilometrin reiteillä.
Osallistuminen oli hieman vaisumpaa kuin aiempina vuosina, mukana oli parhaimmillaan 3 alusta.

Melamajavilla on vahva tausta maratonmelontaseurana. Seura saikin hienon tunnustuksen kun
Suomen Melonta- ja Soutuliitto valitsi Melamajavat vuoden 2021 maratonmelontaseuraksi.
Melamajavat sijoittuivat kokonaisuudessaan Suomen Cupin seurapisteissä sijalle 12.
Kansainvälisissä kilpailuissa Melamajavia edusti kuluneena kautena Davide Bottieri, joka osallistui
surfskin Pohjoismaiden mestaruuskilpailuun Norjassa. Sufrskikilpailu oli Davidelle ensimmäinen
laatuaan, mutta hienoina tuliaisina Davi sai miesten yleisen sarjan 8. sijan.

Yhteisiä harjoituksia pidettiin touko-kesäkuussa maanantai-iltaisin, muutoin yhteisharjoituksista
sovittiin ympäri vuoden tiimin omassa Whatsapp-ryhmässä. Ryhmä piti 19.-21.11.2021 yhteisen
treenileirin Jämillä Porin Hiihtoseuran mökillä, leirille osallistui 15 henkilöä. Kilpatiimiläiset
huolehtivat talkoilla yhdestä sunnuntainvuokrausvuorosta sekä osallistuivat aktiivisesti
talkootyöhön.

Porissa järjestettiin 4.9.2021 maratonmelonnan sekaparien SM-kilpailu ja Melonnan Suomen Cup.
Melontakilpailujen järjestäminen on tärkeää kilpamelonnan kansallisesta näkökulmasta, mutta yhtä
tärkeä osa sillä on ”majavien” yhteishengen kannalta. Tapahtumapaikkana toimi Melamajavien
vajan alue ja kilpailureittejä oli kaksi. Vanhemmat melojat meloivat 4 kilometrin kierrosta, jonka
kääntöpaikat olivat Kirjurinluodon edustalla sekä Niittäjä-kävelysillan takana olevassa kaarteessa.
Turvallisuussyistä Suomen Cupissa nuorimmilla osallistujilla kääntöpaikka oli Lanajuovan
edustalla. SM-kilpailuissa kaksikoita oli 6 kappaletta, Suomen Cupin yksikkömelojia oli yhteensä
31. Tapahtuma sai jälleen paljon kiitosta osallistujilta. Kilpailunjohtajana toimi ensimmäistä kertaa
Maija Rosenqvist, ja Maija onnistuikin tehtävässään ensiluokkaisesti! Onnistuneen tapahtuman
mahdollisti lisäksi ”luottokilpailuorganisaatio” ja aktiivinen talkooväki, lämmin kiitos kaikille!

Kilpa/kuntomelojien harjoittelua seurattiin kauden aikana kilometritaulukon avulla. Melojat
merkitsivät melomansa kilometrit vajan ilmoitustaululla olevalle ”hikiviivalle”, seurantaan oli
mahdollista osallistua myös retki/virkistysmelonnan listan kautta. Kilpamelojista miehissä eniten
kilometrejä keräsi Markku Savolainen (1441 km) ja naisissa Emmi Puputti-Vehkalahti (1024 km).
Virkistysmelonnan puolella kilometrejä meloivat eniten Pekka Tuominen (1132 km) ja Päivi Rinne
(1109 km). Listan kautta oli mahdollista ilmoittautua myös Melonta- ja Soutuliiton tonnarilistalle.

Ryhmän toiminnasta vastasivat Markku Savolainen ja Emmi Puputti-Vehkalahti. Kilpatiimin
tukena oli kuluneenakin vuonna erittäin hyvä huoltaja-, talkoo- ja tukijoukko, jonka toiminta on
tärkeää niin seuran kuin kilpailutoiminnan eri tehtävien kannalta.

Sijoitukset kilpailuittain ja Suomen Cupin pisteissä:
Suomen Cupin kokonaiskilpailuissa Melamajavien edustajat sijoittuivat seuraavasti:

N 	6. Emmi Puputti-Vehkalahti
M 	12. Davide Bottieri
M50 	4. Petteri Ehoniemi
M60 	3. Markku Savolainen
	9. Raimo Naskali

23.5.2021 Pihlamaraton, Melonnan Suomen Cup 1, Ruovesi
K-1 12 km M 		2. Davide Bottieri
K-1 12 km M60 	2. Markku Savolainen

12.-13.6.2021 Häme-Regatta, Melonnan Suomen Cup 2, Tampere
K-1 200 m M50 	1. Petteri Ehoniemi

19.6.2021, Turku Maraton, Melonnan Suomen Cup 3
K-1 12 km N 		1. Emmi Puputti-Vehkalahti
K-1 12 km M60 	1. Markku Savolainen

10.-11.7.2021 NMK, Masters SM, Melonnan Suomen Cup 5, Lahti
K-1 200 m M50 	1. Petteri Ehoniemi
K-1 500 m M50 	1. Petteri Ehoniemi
K-1 1000 m M50 	2. Petteri Ehoniemi
K-1 5000 m M50 	1. Petteri Ehoniemi

17.-18.7.2021 Maratonmelonnan SM-kilpailu, Melonnan Suomen Cup 6, Salo
SM-matkat:
K-1 21 km N 		2. Emmi Puputti-Vehkalahti
K-1 21 km N35	1. Emmi Puputti-Vehkalahti
K-1 21 km M 		2. Davide Bottieri
			6. Petteri Ehoniemi
K-1 21 km M23 	2. Davide Bottieri
K-1 21 km M50 	2. Petteri Ehoniemi

K-1 15 km M65 	1. Markku Savolainen
			2. Raimo Naskali
K-2 15 km M65	1. Markku Savolainen- Raimo Naskali

14.-15.8.2021 Ratamelonnan SM osa 1, Melonnan Suomen Cup 7, Tampere
SM-matkat:
K-2 M 200 m 		4. Davide Bottieri-Petteri Ehoniemi
K-2 M 500 m 		4. Davide Bottieri-Petteri Ehoniemi
K-2 M 1000 m 	4. Davide Bottieri-Petteri Ehoniemi
K-1 M 5000 m 	5. Davide Bottieri

21.-22.8.2021 Ratamelonnan SM osa 2, Melonnan Suomen Cup 8, Tampere
SM-matkat:
K-2 M 5000 m 	7. Davide Bottieri-Petteri Ehoniemi

4.9.2021 Sekaparien SM-kisa ja Pori Melonta, Melonnan Suomen Cup 9,
SM-matkat:
K-2 16 km 		1. Davide Bottieri- Nina Riosa (Tampereen Vihuri)
			4. Jussi Viljanen – Riitta Antila
			5. Markku Savolainen- Emmi Puputti-Vehkalahti
			6. Raimo Naskali – Minna Mannila

Suomen Cup:
Kuntosarja 		1. Jarno Naskali
			2. Petri Koivunen

18.-.19.9.2021 Surfskin Pohjoismaiden mestaruuskilpailut, Norja
K-1 M 16 km	 	8. Davide Bottieri

7. Tapahtumat

Pihlavan työväen urheilijat järjestivät Lyttylän Mäntyniemessä lasten kesäleirin. Melamajavat olivat ensimmäisenä leiripäivänä 19.7.2021 ohjaamassa lapsia melonnassa. Leirillä oli 7-12 vuotiaita lapsia reilut 30. Toisille laji oli tuttua, mutta suurin osa tutustui melontaan ensi kertaa. Kaikki lapset kävivät innokkaina ja rohkeasti kokeilemassa kajakeita ja melontaa. 

Porin rakkauslähettiläät
Porissa oli vuonna 2021 viisi rakkauslähettilästä, jotka kertovat omissa sosiaalisen median kanavissaan Porin parhaita puolia. Rakkauslähettiläät valittiin 87 mahtavan hakemuksen joukosta. Rakkauslähettiläät ovat erilaisista taustoista ja heillä on erilaisia kiinnostuksen kohteita. Melamajavat tarjosivat rakkauslähettiläs Jukka Paleniukselle melontaretken rakkaudenvärisellä punaisella kajakilla. Melamajavat saivat kivasti näkyvyyttä tästä tempauksesta sosiaalisessa mediassa. 

Nuori Pori Harrastaa on Satakunnan suurin harrastustapahtuma, joka järjestettiin kymmenettä kertaa 3.-4.9.2021 Porin Karhuhallissa. Nuori Pori Harrastaa on Porin sivistystoimen, Porin alueen yhdistysten ja muiden nuorten harrastustoimintaa järjestävien tahojen yhteistyössä järjestämä lasten ja nuorten tapahtuma. Nuori Pori Harrastaa on monipuolinen harrastustapahtuma, joka on suunnattu erityisesti lapsille ja nuorille. Melamajavat osallistuivat tapahtumaan lahjoittamalla melontalahjakortteja arvontaan. Vastineeksi Melajavat saivat näkyvyyttä tapahtuman sosiaalisessa mediassa, nettisivuilla ja itse tapahtumassa, sekä tietysti mahdollisuuden osallistua suoraan lasten ja nuorten hyvinvoinnin tukemiseen.   

 Juoksupäiväkirja 7.6.2022
Melamajavat olivat mukana Juoksupäiväkirjassa, jossa juokseva kameramies kiertää eri paikkoja Suomessa ja tekee niistä videoita. Porista videot tehtiin Kirjurinluodosta ja Yyteristä.
Kirjurinluodon videossa kuvaaja saapuu meloen Kokemäenjokea pitkin. 

8. Vajan ja kaluston ylläpito 

Vajaa on ylläpidetty talkoilla ja yksittäisten seuran jäsenten suorittamalla omatoimisella työllä. Rannasta siivottiin keväällä joen tuomaa mutaa ja laitureiden yläjuoksun puolelle asennettiin matalaan veteen uusi viirakangas vanhan viirakankaan päälle. Mudan siivouksessa avustivat meitä ansiokkaasti Preiviikin VPK:n kaksi nuorta palomiestä kalustoineen. Kevättalkoissa siivottiin vajalla olevan konttoriparakin kattotila ja katolta poistettiin sinne aikoinaan varastoituja materiaaleja. Myös kesätyöntekijät ovat ylläpitäneet järjestystä ja siisteyttä vuokraustyön lomassa. Kesän aikana vuokrakalustossa esiin tulleita pikkuvikoja on pyritty korjaamaan ja pitämään kalusto turvallisessa käyttökunnossa. Seuran laiturit ovat olleet kovassa käytössä myös ulkopuolisen yleisön toimesta ja kuvaan on mahtunut myös valitettavaa ilkivaltaa, jonka jälkien paikkaaminen on aiheuttanut lisätyötä ja päänvaivaa. Ilkivallan hillitsemiseksi on oltu pakotettuja järjestämään
alueelle vartiointipalveluja kesäkauden ajaksi. Kauden lopussa vanhempaa vuokra- ja jäsenkalustoa poistettiin huutokaupalla. Laiturit nostettiin talviteloilla 27.10.2021.

9. Kesätyöntekijät

Melamajavat tarjosivat kesätyötä kesä-elokuulle vuosina 2001 – 2006 syntyneille porilaisille nuorille.  Eduksi katsottiin aikaisempi melontakokemus, englanninkielen - ja ensiaputaidot. Hakuilmoitus oli Melamajavien sähköisessä jäsentiedotteessa, Facebookissa ja nettisivuilla. Hakemukset, joita tuli 16 kpl, pyydettiin osoittamaan sähköpostilla hallitukselle. Haastattelut tekivät Jukka Suntila ja Rauno Hieta-Koivisto. Valituiksi tulivat: Nella Ramsten, Elias Raitakari, Lauri Laine, Antti-Eetu Kyhä, Evianna Peltomaa ja Ilari Oksanen. 

Perehdytystilaisuus kesätyöntekijöille pidettiin vajalla 27.5.2021. 

10. Koulutukset ja turvallisuus

Kesällä järjestettiin kolme melonnan peruskurssia joella. Melontakouluttaja Kari Hellström veti kurssit 7.-9.6.2021 ja 10.-11.7.2021. Kappelin merimaisemissa järjestettiin peruskurssi 2.-3.8 ja 5.8.2021 Melamajavien omalla koulutusryhmällä melontaohjaaja Kari Valtosen johdolla.

8.-9.6.2021 järjestettiin apuohjaaja kurssi. Kurssi oli tarkoitettu jäsenille, jotka osallistuivat ryhmämelotuksiin, retkien vetäjiksi tai toimimalla apuohjaajina melonnan peruskursseilla. 

Melamajavien oma EPP2- koulutus Kari Hellströmin johdolla järjestettiin 21-22.8.2021.  
Koulutus järjestettiin yön yli retkenä Kappelista. Kurssille osallistui viisi innokasta Melamajavaa ja kaikki läpäisivät kurssin lopuksi pidetyin testein. Kurssipäivien välinen yö vietettiin partiolaisten Pikku Vohlakarissa sijaitsevan mökin maastossa ja siellä päästiin myös lämmittelemään saunaan meressä tehtyjen pelastautumisharjoitusten jälkeen.

Talven uimahallivuorot alkoivat 7.11.2021 Porin keskustan uimahallissa. 

11. Muistamiset

Vuoden 2020 syyskokous järjesttiin koronarajoitusten vuoksi vasta 28.1.2021. Aktiivijäseniä Minna Mannilaa ja Erkki Jämseniä muisettiin kokouksessa 100€ Intersport lahjakorteilla. Myös 2021 syyskokouksessa kiitettiin kuluneesta kaudesta 100€ Intersport lahjakorteille Tapani Kangasniemeä ja Johanna Suovaaraa.

12. Kaluston hankinnat 

2021-kalustohankinnat:

1 kpl  Rainbow Oasis Twin 890 eur
2 kpl  Pelican Flow 116 SUP + melat + karkuremmit (à 490 eur)  = 980 eur
1 kpl  Valley Etain 17-5 merikajakki 3060 eur
1 kpl P&H Cetus MV merikajakki 3420 eur

Yhteensä 8350 eur.